Document ID: 32000R2765

Rådets forordning (EF) nr. 2765/2000
af 14. december 2000
om ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
(1) Republikken Polen har inden for rammerne af Den Internationale Østersøfiskerikommission overført 20000 tons sild i Østersøen til Fællesskabet.
(2) Fællesskabet har på vegne af Sverige indgået en aftale med Polen om overførsel af 2500 tons brisling i Østersøen til Sverige.
(3) Det er inden for rammerne af fiskeriaftalen mellem Det Europæiske Fællesskab og Republikken Litauen(2) blevet besluttet at overføre 4000 tons brisling til Fællesskabet.
(4) Fællesskabets andel af brisling og torsk fra Østersøen er blevet ændret inden for rammerne af de bilaterale konsultationer mellem Fællesskabet og Den Russiske Føderation om gensidige fiskerirettigheder for 2000.
(5) Forordning (EF) nr. 2742/1999(3) bør ændres i overensstemmelse hermed.
(6) For at sikre EF-fiskernes udkomme er det vigtigt at åbne for dette fiskeri inden den 31. december 2000. På grund af sagens hastende karakter er det absolut nødvendigt at indrømme en undtagelse fra den periode på seks uger, der er nævnt i punkt 1, nr. 3, i protokollen om de nationale parlamenters rolle i Den Europæiske Union, der er knyttet som bilag til Amsterdam-traktaten -
UDSTEDT FØLGENDE FORORDNING:
Artikel 1
Forordning (EF) nr. 2742/1999 ændres således:
1) I artikel 3, stk. 3, ændres
TABELPOSITION "
til
TABELPOSITION "
2) Rubrikkerne i bilaget til nærværende forordning erstatter de tilsvarende rubrikker i bilag I A.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2000.

Labels: 11
6